**PIRKIMO SUTARTIS**

2023-12-14 Nr. 3602

Vilnius

1. **SUTARTIES ŠALYS**
2. **Vilniaus darželis-mokykla "Lokiukas",** juridinio asmens kodas 190028139 kurios registruota buveinė yra Igno Šimulionio g. 8, LT-04330 Vilnius, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama direktorės Anželikos Šimkevičienės, veikiančios pagal Vilniaus darželio-mokyklos „Lokiukas“ nuostatus, patvirtintus Vilniaus miesto savivaldybės tarybos 2022-04-27 sprendimu Nr. 1-1410, toliau vadinama Pirkėju, ir

**AB “Žemaitijos pienas**“, juridinio asmens kodas 180240752, Sedos g.35, Telšiai LT-87101, atstovaujama klientų aptarnavimo vadovės Linos Vaitkienės, veikiančios pagal įgaliojimą, toliau – Pardavėjas, toliau Pirkėjas ir Pardavėjas kartu šioje pirkimo sutartyje vadinami Šalimis, o kiekvienas atskirai – Šalimi, sudarė ir pasirašė šią Prekių pirkimo - pardavimo sutartį (toliau – Sutartis).

1. **SUTARTIES OBJEKTAS**
2. Vadovaujantis šioje Sutartyje nustatytomis sąlygomis ir tvarka Pirkėjas paveda, o Pardavėjas įsipareigoja parduoti **Pieno** (toliau – prekės). Mažos vertės apklausos būdu paslaugų pirkimo dokumentai (kvietimas pateikti pasiūlymą, Pardavėjo pateiktas pasiūlymas ir kt.) yra neatskiriama šios Sutarties dalis.
3. Prekių asortimentas, pavadinimai, kokybė, sudėtis, standartai, fasavimo ar pakavimo reikalavimai, preliminarūs ir maksimalūs kiekiai, yra nurodyti Sutarties 2 priede pardavėjo viešajam pirkimui pateiktam pasiūlyme
4. **PREKIŲ PRISTATYMO TERMINAI IR VIETA**

Prekių tiekimo laikotarpis – **iki 2024-12-14**

1. Pirkėjo užsakytos prekės turi būti pristatomos ne vėliau nei per 24 val. nuo užsakymo pateikimo momento arba per ilgesnį terminą, jei jį nurodė Pirkėjas. Prekės turi būti pristatomos nuo 8 val. iki 13 val. Prekių pristatymo laikas gali būti keičiamas tik gavus raštišką Pirkėjo sutikimą.
2. Prekės turi būti pristatytos adresu: Igno Šimulionio g. 8, LT-04330 Vilnius
3. Pirkėjas pateikia užsakymą Pardavėjui, Pardavėjo pateiktu (nurodytu) kontaktiniu elektroniniu paštu arba įvesdamas užsakymo informaciją į maisto produktų užsakymų ir jų vykdymo elektroninę sistemą (jei Pardavėjas tokią sistemą turi) (toliau – Sistema). Pardavėjas įsipareigoja užtikrinti Pirkėjui galimybę koreguoti užsakymus (ne daugiau nei 10 proc. užsakymo apimties) žodžiu prieš jų pristatymą ir ne vėliau kaip kitą dieną pakoreguojant užsakymo informaciją Sistemoje (jei Pardavėjas tokią sistemą turi) ar išsiunčiant elektroninį laišką Pardavėjo pateiktu (nurodytu) kontaktiniu elektroniniu paštu.
4. Pardavėjas prekes Pirkėjui pristato ir iškrauna Pirkėjo nurodytoje vietoje su Pirkėju suderintu laiku.
5. Pardavėjas pasirūpina, kad prekės būtų supakuotos taip, kad jas gabenant į Pirkėjo nurodytą vietą jos nebūtų apgadintos ir nepablogėtų jų kokybė.
6. Pardavėjas prekių tarą ir pakuotes išsiveža savo lėšomis.
7. **PREKIŲ PATIKRINIMAI IR PRIĖMIMAS**
8. Kartu su prekėmis Pardavėjas pateikia prekių priėmimo-perdavimo aktą, kuriame turi būti nurodyta: prekių partijos numeris(-iai), galutinė realizacijos data, sutampanti su duomenimis ant pateiktų prekių ženklinimo etikečių.
9. Pirkėjas užsakytas ir pateiktas prekes privalo apžiūrėti, patikrinti ir suskaičiuoti pateiktas prekes ir pristatymo dokumentus, kad galėtų įsitikinti, jog visos pristatytos prekės atitinka užsakymą, yra reikiamos kokybės ir apimties.
10. Pirkėjas pasirašo prekių priėmimo -perdavimo aktą, jei prekės atitinka nustatytus reikalavimus, yra tinkamai pristatytos bei įvykdyti kiti sutartiniai įsipareigojimai.
11. Jei Pirkėjas negali vietoje patikrinti pristatytų prekių, tai prekių priėmimo akto nepasirašo, o pasirašo patikrinus prekes. Pirkėjas pasirašo aktą ne vėliau nei sekančią dieną (prekių patikrinimui skiriamos 24 val.).
12. Pirkėjui per 24 val. po prekių priėmimo nustačius, kad prekės netenkina nustatytų reikalavimų, yra nekokybiškos, nesutampa duomenys ant prekių etikečių ir pristatymo dokumentuose arba pristatytas mažesnis prekių kiekis, Pirkėjas žodžiu apie tai informuoja Pardavėją ir fiksuoja siųsdamas elektroninį laišką Pardavėjo pateiktu el. paštu arba Sistemoje bei reikalauja ne vėliau kaip per 2 valandas pakeisti prekes tinkamomis prekėmis ar pateikti trūkstamą prekių kiekį. Jei Pardavėjas pateikia tinkamas prekes arba trūkstamą prekių kiekį ne vėliau kaip per 2 valandas, toks užsakymo neatitikimas nebus laikomas Sutarties pažeidimu.
13. Pardavėjui neištaisius aukščiau minėtų Sutarties vykdymo trūkumų, Pirkėjas surašo prekių neatitikimo aktą ir per 3 darbo dienas praneša Pardavėjui apie Sutarties sąlygų pažeidimą.
14. Pirkėjas gali reikalauti Pardavėjo sąskaita atlikti prekių kokybės laboratorinius bandymus Pirkėjui įsitikinti, kad Pardavėjo tiekiamų prekių struktūra, sudėtis, maistinė vertė, ar kiti rodikliai atitinka techninėje specifikacijoje (1 priedas) nurodytas perkamų prekių specifikacijas, Pardavėjo pasiūlymą, Sutartį, Lietuvos Respublikos ir Europos sąjungos teisės aktuose nustatytus reikalavimus. Bandymai apima prekių kokybės, pesticidų, mikrobiologinius ir cheminius laboratorinius testus. Sertifikuotos įstaigos bandymų rezultatus Pardavėjas turi pateikti Pirkėjui per 30 kalendorinių dienų nuo Pirkėjo reikalavimo datos.
15. Nustačius, kad prekių struktūra, sudėtis, maistinė vertė, ar kiti rodikliai techninės specifikacijos reikalavimų, Pardavėjo pasiūlymo, Sutarties, Lietuvos Respublikos ir Europos sąjungos teisės aktuose nustatytų reikalavimų, Pardavėjas privalo per 15 darbo dienų nuo Pirkėjo pranešimo Pardavėjui datos, pasiūlyti ir suderinti su Užsakovu jam tinkamą prekę už pirkimui pasiūlytus prekių įkainius.
16. **PREKIŲ GARANTIJA**
17. Pardavėjas garantuoja, kad pristatytos prekės yra tinkamos kokybės ir atitinka Sutartyje, jos prieduose bei Lietuvos Respublikos teisės aktuose įtvirtintus reikalavimus.
18. Pardavėjas privalo iki šioje Sutartyje nurodyto termino savo sąskaita pašalinti visus garantinio laikotarpio metu pastebėtus defektus, kurie:
    1. atsirado dėl to, kad gamintojo buvo naudojamos blogos kokybės žaliava, dėl gamybos technologijos pažeidimų ar reikalavimų neatitinkančių pristatymo sąlygų;
    2. atsirado dėl kokių nors Pardavėjo veiksmų ar neveikimo garantinio laikotarpio metu;
    3. buvo pastebėti Pirkėjui tikrinant ar vartojant pristatytas prekes.
19. Garantinis laikotarpis visoms prekėms galioja iki šių prekių tinkamumo naudoti termino pabaigos.
20. Prekių garantinio laikotarpio trukmė sutampa su prekių tinkamumo naudoti (vartoti) terminu ir pristatymo momentui negali būti mažesne nei 1/2 (pusė) tinkamumo naudoti prekėms nustatyto termino ir turi atitikti Lietuvos higienos normos HN 119:2014 „Maisto produktų ženklinimas“ (su vėlesniais pakeitimais) reikalavimus. Mikrobiologiniu požiūriu labai greitai gendančių produktų tinkamumo vartoti terminas turi būti nurodytas ant pakuotės (Tinka vartoti iki… (datą)).
21. Jei kokybės defektai išaiškėja garantinio laikotarpio metu, Pirkėjas raštu įspėja apie tai Pardavėją. Jei Pardavėjas nepašalina defekto per įspėjime nurodytą laikotarpį, Pirkėjas turi teisę teisės aktų nustatyta tvarka įsigyti reikalingas prekes iš kito tiekėjo. Tokiu atveju Pirkėjo patirtos išlaidos išskaičiuojamos iš Pardavėjui mokėtinų sumų.
22. Ypatingos skubos atvejais, kai su Pardavėju negalima iš karto susisiekti arba kai susiekti pavyksta, bet Pardavėjas negali imtis nurodytų priemonių, Pirkėjas teisės aktų nustatyta tvarka gali įsigyti reikalingų prekių Pardavėjo sąskaita. Pirkėjas kuo greičiau informuoja Pardavėją apie įsigytas prekes. Pirkėjo išlaidos išskaičiuojamos iš Pardavėjui mokėtinų sumų už pateiktas prekes.
23. **KAINA IR ATSISKAITYMO TVARKA**
24. Prekių įkainiai yra pasiūlyti Pardavėjo viešojo pirkimo metu. Prekių įkainiai yra nurodyti Pardavėjo pateiktame pasiūlyme ir apima visas tiesiogines ir netiesiogines išlaidas susijusias su prekių tiekimu.
25. Sutartyje ir jos galimiems keitimo atvejams yra pasirinktas šis kainos apskaičiavimo būdas: fiksuoto įkainio su peržiūra. Šis kainos apskaičiavimo būdas yra viena iš esminių Sutarties sąlygų, kuri negali būti keičiama.
26. Prekių įkainiams įtakos negali turėti terminų pažeidimas, darbo užmokesčio ir kitų panašių išlaidų išaugimas.
27. Prekių įkainiai dėl bendro kainų lygio kitimo nebus perskaičiuojami, visą riziką dėl prekių kainos padidėjimo prisiima Pardavėjas.
28. Prekių įkainiai dėl pasikeitusių mokesčių perskaičiuojami tokia tvarka:

28.1. mokestis, kuriam pasikeitus perskaičiuojami prekių įkainiai: pridėtinės vertės mokestis (PVM). Pasikeitus kitiems mokesčiams prekių įkainiai neperskaičiuojami;

28.2. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiasi mokesčio tarifas;

28.3. perskaičiavimo formulė: pasikeitus PVM tarifo dydžiui, prekių įkainiuose esantis PVM tarifas nepatiektoms prekėms keičiamas (mažinamas ar didinamas) pagal Lietuvos Respublikos galiojančius teisės aktus;

28.4. prekių įkainių pakeitimas įforminamas papildomu Šalių susitarimu;

28.5. perskaičiuoti prekių įkainiai pradedami taikyti nuo Lietuvos Respublikos pridėtinės vertės mokesčio įstatymo pakeitimo įstatymo, kuriuo keičiasi šio mokesčio tarifas, nurodytos tarifo įsigaliojimo dienos.

1. Ataskaitinis laikotarpis už gautas prekes yra vienas kalendorinis mėnuo.
2. PVM sąskaitos-faktūros turi būti išrašomos ir pateikiamos Pirkėjui pagal prekių priėmimo-perdavimo aktų duomenis ne vėliau kaip iki 15 (penkioliktos) kiekvieno kalendorinio mėnesio dienos po ataskaitinio laikotarpio. PVM sąskaitose faktūrose turės būti nurodyta ir detalizuota pateiktų prekių apimtis. Pardavėjas PVM sąskaitose faktūrose privalo nurodyti Sutarties numerį. Pardavėjas PVM sąskaitose faktūrose privalo nurodyti mato vienetus. Neįvykdžius šių reikalavimų PVM sąskaitos faktūros nebus priimamos. Jos bus grąžintos kaip neatitinkančios Sutarties reikalavimų ir pagal jas nebus apmokama iki kol nebus pateiktos tinkamai parengtos PVM sąskaitos faktūros.
3. Pirkėjas sumoka Pardavėjui už faktiškai pristatytas prekes po to, kai yra priimtos prekės. Prekės laikomos priimtomis, jeigu Pirkėjo atstovas, atsakingas už Sutarties vykdymą, pasirašo pristatytų prekių priėmimo – perdavimo aktą. Prekės priimamos, jei jos pristatytos tinkamai, laiku ir yra geros kokybės. Atsižvelgiant į Sutarties pobūdį ir ypatumus, Šalys susitaria, kad už tinkamai, laiku pristatytas ir kokybiškas prekes Pirkėjas sumoka Teikėjui per 30 (trisdešimt) kalendorinių dienų nuo dienos, kai Pirkėjas pasirašo priėmimo-perdavimo aktą ir gauna PVM sąskaitą–faktūrą arba lygiavertį dokumentą. Tais atvejais, kai yra objektyviai pagrįsta (pvz., vėluoja finansavimas iš biudžeto), mokėjimai gali būti atidedami, vėlavimo laikotarpiui, bet ne ilgiau kaip per 60 (šešiasdešimt) kalendorinių dienų nuo priėmimo-perdavimo akto pateikimo Pirkėjui dienos. Pardavėjas, kartu su (PVM) sąskaita – faktūra, turi pateikti Pirkėjui pristatytų prekių priėmimo – perdavimo aktą. Pirkėjas neapmoka už pristatytas prekes, jeigu Pirkėjo atstovas, atsakingas už Sutarties vykdymą, nepasirašo pristatytų prekių priėmimo – perdavimo akto.
4. Vykdant Sutartį, sąskaitos faktūros teikiamos tik elektroniniu būdu. Pirkėjas elektronines sąskaitas faktūras priima ir apdoroja naudodamasis informacinės sistemos „E. sąskaita“ priemonėmis, išskyrus atvejus, kai mobilizacijos, karo ir nepaprastosios padėties atveju yra CVP IS ar informacinės sistemos „E. sąskaita“ pažeidimų, dėl kurių negalimas Pirkėjo ir Pardavėjo keitimasis informacija naudojantis šiomis sistemomis.
5. Šalys susitaria, kad nepaisant to, kas nurodyta mokėjimo pavedime, Pirkėjui atlikus mokėjimus pagal Sutartį, įmokos pirmiausia yra skiriamos padengti anksčiausiai atsiradusiems įsiskolinimams pagal Sutartį, antrąja eile – delspinigiams apmokėti (jeigu jie buvo priskaičiuoti pagal Sutartį), trečiąja eile – palūkanoms apmokėti (jeigu jos buvo priskaičiuotos pagal Sutartį).
6. Pardavėjas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Pirkėjo mokėtinas sumas, be išankstinio Pirkėjo rašytinio sutikimo. Be Pirkėjo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.
7. **ŠALIŲ ĮSIPAREIGOJIMAI**
8. Pirkėjas įsipareigoja:

35.1. priimti kokybiškas, tinkamai ir laiku pristatytas prekes;

35.2. už pristatytas prekes sumokėti Pardavėjui šioje Sutartyje numatytomis sąlygomis ir terminais pagal pateiktas PVM sąskaitas faktūras.

1. Pardavėjas įsipareigoja:
   1. perduoti kokybiškas, tinkamai ir laiku pristatytas prekes pagal Sutartyje ir (ar) techninėje specifikacijoje nurodytus reikalavimus;
   2. pristatyti užsakomą prekių kiekį, nenustatant minimalaus prekių krepšelio ir neįvedant minimalaus prekių krepšelio mokesčio;

36.3. atlyginti Pirkėjui ir tretiesiems asmenims atsiradusius nuostolius dėl netinkamo Sutarties vykdymo ar nevykdymo;

36.4. suteikti įstatymo numatytą garantiją. Garantija turi galioti visoms prekės (-ių) sudėtinėms dalims;

36.5. jeigu Pardavėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Pardavėjas Pirkėjui įsipareigoja, kad Sutartį vykdys tik tokią teisę turintys asmenys. Pirkėjui pareikalavus, Pardavėjas turės pateikti dokumentus, įrodančius, kad Sutartį vykdo ar vykdys tik tokią teisę turintys asmenys.

1. Pardavėjas garantuoja, kad prekių kokybė jų pateikimo Pirkėjui momentu atitinka pirkimo dokumentų reikalavimus, standartus ir normas, taikomas šios rūšies prekėms.
2. Sutarčiai vykdyti pasitelkiami šie subtiekėjai: *„nėra“.*  Pardavėjas įsipareigoja ne vėliau kaip iki Sutarties vykdymo pradžios raštu pranešti Pirkėjo atstovui subtiekėjų kontaktinius duomenis ir subtiekėjų atstovus.
3. Sutarties galiojimo metu subtiekėjų keitimas vietomis tarp Sutartyje numatytų subtiekėjų, didesnės (mažesnės) Sutarties dalies (veiklos), negu buvo suderinta, perdavimas kitam Sutartyje numatytam subtiekėjui, papildomų ar naujų (tuo atveju kai teikiant pasiūlymą subtiekėjai nebuvo žinomi) subtiekėjų pasitelkimas arba Sutartyje numatytų subtiekėjų atsisakymas galimas tik raštu apie tai informavus Pirkėją.
4. Pakeitus Sutartyje numatytus subtiekėjus vietomis, perdavus didesnę (mažesnę)  Sutarties dalį (veiklą), negu buvo suderinta, kitam Sutartyje numatytam subtiekėjui, ir (ar) pasitelkus papildomus ar naujus subtiekėjus, subtiekėjai gali pradėti vykdyti Sutartį, tik Pirkėjui ir Pardavėjui pasirašius papildomą susitarimą prie Sutarties. Šiame susitarime nurodoma pagrindinė informacija apie subtiekėją ir Sutarties dalis (veikla), kuriai jis yra pasitelkiamas. Šis papildomas susitarimas tampa neatskiriama Sutarties dalimi.
5. **ŠALIŲ ATSAKOMYBĖ**
6. Kiekvienu atveju Pardavėjui vėluojant pristatyti visas ar kai kurias Pirkėjo užsakyme nurodytas prekes iki prekių užsakyme numatyto pristatymo termino, Pirkėjas turi teisę be oficialaus įspėjimo ir nesumažindamas kitų savo teisių gynimo priemonių, numatytų Sutartyje, pradėti skaičiuoti delspinigius. Pardavėjui vėluojamų pristatyti prekių kaina mažinama 0,02 % nuo vėluojamų pristatyti prekių vertės už kiekvieną termino praleidimo valandą. Jei dėl vėlavimo pristatyti prekes neįmanoma tinkamai panaudoti kitų, jau pristatytų prekių, šiame straipsnyje minėti delspinigiai skaičiuojami nuo bendros tos dienos užsakytų prekių vertės.
7. Pardavėjui pagal Sutartį priskaičiuoti delspinigiai ir (ar) baudos gali būti išskaičiuojami iš Pirkėjo mokėtinų sumų Pardavėjui.
8. Uždelsus laiku atsiskaityti už pristatytas prekes, Pirkėjas Pardavėjui reikalaujant moka 0,02 proc. delspinigius nuo laiku neapmokėtos sumos už kiekvieną vėlavimo dieną. Šalys susitaria, kad šiuo atveju palūkanos nemokamos.
9. Pardavėjui pagal Sutartį priskaičiuoti delspinigiai ir (ar) baudos  gali būti išskaičiuojami iš Pirkėjo mokėtinų sumų Pardavėjui.
10. Šalys susitaria, kad kilus teisminiam ginčui dėl atsiskaitymo už perduotas prekes, Pardavėjas gali reikalauti priteisti ne didesnes kaip 5 (penkių) procentų metines palūkanas nuo nesumokėtos sumos, kaip tai numatyta LR CK 6.210 str. 1 d.
11. Šalys atleidžiamos nuo atsakomybės esant nenugalimos jėgos (force majeure) aplinkybėms pagal LR CK 6.212 str.
12. **ASMENS DUOMENŲ TVARKYMAS**
13. Sudarydamos šią Sutartį Šalys patvirtina, kad supranta, jog nuo 2018 m. gegužės 25 d. yra tiesiogiai taikomas 2016 m. balandžio 27 d. priimtas Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas). Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.
14. Jeigu poreikis tvarkyti asmens duomenis paaiškėja po Sutarties sudarymo, Šalys įsipareigoja nedelsiant sudaryti papildomą susitarimą dėl duomenų tvarkymo prie Sutarties ir imtis kitų būtinų priemonių siekiant užtikrinti atitiktį Reglamento reikalavimams. Šalys pripažįsta, kad papildomo susitarimo dėl duomenų tvarkymo pasirašymas nebus laikomas esminiu šios Sutarties sąlygų pakeitimu.
15. **KITOS SĄLYGOS**
16. Sutartis įsigalioja nuo Sutarties pasirašymo dienos ir galioja iki visiško šalių įsipareigojimų pagal šią Sutartį įvykdymo dienos arba Sutarties nutraukimo dienos.
17. Pirkimo dokumentai, Pardavėjo viešajam pirkimui pateiktas pasiūlymas yra neatskiriama šios Sutarties dalis.
18. Sutarties sąlygos gali būti keičiamos vadovaujantis Viešųjų pirkimų įstatymo 89 straipsnio nuostatomis.
19. Pirkėjas turi teisę bet kada vienašališkai nutraukti Sutartį, įspėjęs Pardavėją prieš 30 (trisdešimt) dienų. Nutraukus Sutartį, Šalys neatleidžiamos nuo įsipareigojimų iki Sutarties nutraukimo dienos pilnai atsiskaityti viena su kita už iki Sutarties nutraukimo pateiktas prekes.
20. Pirkėjas, įspėjęs Pardavėją prieš 15 dienų, turi teisę vienašališkai nutraukti Sutartį dėl esminio Sutarties pažeidimo. Esminiais sutarties pažeidimais bus laikoma:

53.1. jeigu Pardavėjas siekia padidinti prekių įkainius (t. y. nepristato prekių (nevykdo Sutarties) už pasiūlyme nurodytus įkainius;

53.2. įveda minimalų prekių krepšelio mokestį;

* 1. jeigu Pirkėjas 3 (tris) ar daugiau kartų raštu informuoja Pardavėją apie Pardavėjo padarytus Sutarties vykdymo pažeidimus;

53.4. jeigu Pardavėjas nepristato 3 (tris) ar daugiau kartus nepristato prekių Sutartyje nustatyta tvarka ir terminais.

1. Šalys gali nutraukti Sutartį abipusiu raštišku šalių susitarimu.
2. Sutartis gali būti nutraukta Lietuvos Respublikos viešųjų pirkimų įstatymo 90 straipsnyje nurodytais atvejais, tvarka ir terminais.
3. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia Sutartimi, jos sudarymu, galiojimu, vykdymu, pažeidimu, nutraukimu, šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas teisme pagal Pirkėjo buveinės vietą.
4. Sutarties šalims yra žinoma, kad ši Sutartis yra vieša, išskyrus Sutartyje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.
5. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.
6. Sutartis pasirašyta dviem egzemplioriais, turinčiais vienodą juridinę galią, po vieną – Pirkėjui ir Pardavėjui.
7. Sutarties priedai:

60.1. Pardavėjo viešajam pirkimui pateiktas pasiūlymas (2 priedas).

1. **IX. ŠALIŲ REKVIZITAI IR PARAŠAI**

**Pirkėjas Pardavėjas**

|  |  |
| --- | --- |
| **Vilniaus darželis-mokykla "Lokiukas"**  Įmonės kodas 190028139  Igno Šimulionio g. 8, LT-04330 Vilnius  Tel. +370 5 245 5798  El. pašto adresas: rastine@lokiukas.vilnius.lm.lt | **AB “Žemaitijos pienas“**  Įmonės kodas 180240752  Sedos g.35, Telšiai, LT-87101  Tel. 8-444 22201  El. paštas [info@zpienas.lt](mailto:info@zpienas.lt)  A. s. LT764010042800060281  Luminor bank AS, kodas 40100  Klientų aptarnavimo vadovė  A. V.  Lina Vaitkienė |

2 priedas

**PASIŪLYMO FORMA**

2023-12-14

|  |  |
| --- | --- |
| Dalyvio pavadinimas ir kodas  *(jei pasiūlymą pateikia tiekėjų grupė, nurodyti visų tiekėjų grupės partnerių pavadinimai ir kodai)* | AB Žemaitijos pienas |
| Dalyvio adresas  *(jei pasiūlymą pateikia tiekėjų grupė, nurodyti visų tiekėjų grupės partnerių adresus)* | Sedos g.35,Telšiai |
| Dalyvio įgalioto asmens pasirašyti pasiūlymą vardas ir pavardė | Edgaras Ramonas |
| Dalyvio įgalioto asmens bendrauti pateikto pasiūlymo klausimais |  |
| Dalyvio telefono/fakso numeris | 861945177 |
| Dalyvio el. pašto adresas | vilnius@zpienas.lt |

Pažymime, kad sutinkame su visomis pirkimo dokumentų sąlygomis.

Siūlome šiuos prekių įkainius:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Prekių pavadinimas** | **Mato**  **vnt.** | **Preliminarus 12 mėn. prekių tiekimo laikotarpio**  **kiekis** | **Vnt. įkainis EUR be PVM** | **Preliminari kaina EUR be PVM** |
|  | „Pik-Nik“ šviežios plėšomos sūrio dešrelės 40% rieb.s.m. fas. 80g | kg | 35 | 12,50 | 437,5 |
|  | Ekologiškas jogurtas"Dobilas" natūralus 3,5-4,6% rieb. 125g  Įvairūs skoniai | kg | 220 | 3,90 | 858 |
| **PVM EUR 272,06** | | | | | |
| **Bendra preliminari pasiūlymo kaina su PVM EUR 1567.56** | | | | | |

Į bendrą preliminarią pasiūlymo kainą turi būti įskaityti visi dalyvio mokami mokesčiai ir visos dalyvio patiriamos su pasiūlymo rengimu ir su pirkimo sutarties vykdymu susijusios, tame tarpe elektroninių sąskaitų faktūrų pateikimo, išlaidos.

*Tais atvejais, kai pagal galiojančius teisės aktus dalyviui nereikia mokėti PVM, jis nurodo bendrą pasiūlymo kainą be PVM ir priežastis, dėl kurių PVM nemoka.*

Informacija apie kiekvieno tiekėjų grupės partnerio savo jėgomis tiekti prekių dalies vertę (pildoma, jei pasiūlymą pateikia tiekėjų grupė):

|  |  |  |  |  |
| --- | --- | --- | --- | --- |
| **Eil. nr.** | **Partnerio pavadinimas** | **Numatomos tiekti prekės** | **Partnerio prekių dalies vertė pasiūlymo kainoje** | |
| **EUR su PVM** | **Proc.** |
|  |  |  |  |  |
| **Viso:** | | |  |  |

Dalyvis pasiūlyme privalo išviešinti subtiekėjus ir ūkio subjektus, kurių pajėgumais remiasi, taip pat nurodyti ir kitus žinomus subtiekėjus.

|  |  |  |  |  |
| --- | --- | --- | --- | --- |
| **Eil. nr.** | **Subtiekėjo pavadinimas, kodas ir adresas** | **Numatomos tiekti prekės** | **Pirkimo sutarties dalis pasiūlymo kainoje, kuriai ketinama pasitelkti subtiekėjus** | |
| **EUR su PVM** | **Proc.** |
|  |  |  |  |  |
|  |  |  |  |  |
|  |  |  |  |  |
| **Viso:** | | |  |  |

**Pastaba.** Tiekėjo (tiekėjų grupės partnerių) ir subtiekėjų bendra numatomų tiekti prekių vertė turi atitikti bendrą pasiūlymo sumą EUR su PVM.

Siūlomos prekės visiškai atitinka pirkimo dokumentuose nurodytus reikalavimus.

Kartu su pasiūlymu pateikiami šie dokumentai:

|  |  |
| --- | --- |
| **Eil. nr.** | **Dokumentų pavadinimai** |
|  | įgaliojimas |
|  |  |

Šiame pasiūlyme yra pateikta konfidenciali informacija:

|  |  |  |  |
| --- | --- | --- | --- |
| **Eil.**  **nr.** | **Pateikto dokumento pavadinimas** | **Dokumente esanti konfidenciali informacija[[1]](#footnote-1) (nurodoma dokumento dalis / puslapis, kuriame yra konfidenciali informacija)** | **Konfidencialios informacijos pagrindimas (paaiškinama, kuo remiantis nurodytas dokumentas ar jo dalis yra konfidencialūs)** |
|  | ... |  |  |
|  | ... |  |  |

Jeigu kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, įsipareigojame perkančiajai organizacijai, kad pirkimo sutartį vykdys tik tokią teisę turintys asmenys. Perkančiajai organizacijai pareikalavus, įsipareigojame pateikti dokumentus, įrodančius, kad pirkimo sutartį vykdo ar vykdys tik tokią teisę turintys asmenys.

Pasiūlymas galioja iki pirkimo dokumentuose nurodyto termino pabaigos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ \_Edgaras Ramonas\_\_

*Dalyvis arba jo įgaliotas asmuo parašas vardas ir pavardė*

Pildyti tuomet, jei bus pateikta konfidenciali informacija. Jei dalyvis šios lentelės neužpildo ir (ar) failo (bylos) pavadinime nenurodo „konfidencialu“, perkančioji organizacija laiko, kad jo pateiktame pasiūlyme nėra konfidencialios informacijos.

1. Pildyti tuomet, jei bus pateikta konfidenciali informacija. Jei dalyvis šios lentelės neužpildo ir (ar) failo (bylos) pavadinime nenurodo „konfidencialu“, perkančioji organizacija laiko, kad jo pateiktame pasiūlyme nėra konfidencialios informacijos. [↑](#footnote-ref-1)